PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	              Bucureşti,   13.04.2006
              Nr.  P.L.x- 244


RAPORT

asupra proiectului de Lege pentru pentru acceptarea Amendamentelor la Statutul Conferinţei de la Haga de Drept Internaţional Privat, adoptate la cea de-a XX-a Sesiune Diplomatică a Conferinţei de Drept Internaţional Privat, la Haga, la 30 iunie 2005
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru acceptarea Amendamentelor la Statutul Conferinţei de la Haga de Drept Internaţional Privat, adoptate la cea de-a XX-a Sesiune Diplomatică a Conferinţei de Drept Internaţional Privat, la Haga, la 30 iunie 2005, trimis cu adresa nr. P.L.x –244 din 5 aprilie 2006 şi înregistrat sub nr. 31/407 din  06.04.2006.

Camera Deputaţilor este Primă Cameră sesizată.
Consiliul Legislativ  a avizat favorabil proiectul de lege, cu observaţii şi propuneri, conform avizului nr. 393/17.03.2006.
Comisia de politică externă a avizat favorabil cu avizul nr. PLX-244 din 12 aprilie 2006.
Obiectul de reglementare al proiectului de lege supus dezbaterii îl constituie acceptarea amendamentelor la Statutul Conferinţei de la Haga de Drept Internaţional Privat, acceptat de România prin Legea nr. 25 din 6 martie 1991, adoptate la cea de-a XX-a Sesiune Diplomatică a Conferinţei de Drept Internaţional Privat, la Haga, la data de 30 iunie 2005.

În conformitate cu prevederile art. 61 din Regulamentul Camerei Deputaţilor, membrii comisiei au examinat expunerea de motive şi proiectul de lege supus aprobării, în şedinţa din  12 aprilie 2006.
În urma dezbaterii, membrii comisiei au hotărât, cu unanimitate de voturi, ca proiectul de Lege pentru acceptarea Amendamentelor la Statutul Conferinţei de la Haga de Drept Internaţional Privat, adoptate la cea de-a XX-a Sesiune Diplomatică a Conferinţei de Drept Internaţional Privat, la Haga, la 30 iunie 2005, să fie supus, spre dezbatere şi adoptare plenului Camerei Deputaţilor, în forma înaintată de iniţiator.

      Din numărul total de 25 membri ai Comisiei juridice, de disciplină şi imunităţi au fost prezenţi majoritatea deputaţilor.

      În raport de obiectul şi conţinutul său, proiectul de lege face parte din categoria legilor ordinare.
                       PREŞEDINTE,                               SECRETAR,
                       Sergiu ANDON                              George Băeşu 
Consilier

Dr. George Cucu

